Det er kjent at stredet var stengt fram til rundt 41 millioner år siden i henhold til en kjemisk undersøkelse av fisketenner i oseanisk sedimentært berg. Før stredet åpnet seg var Atlanterhavet og Stillehavet avstengt fra hverandre av Antarktika som var langt varmere og som ikke hadde en iskappe. Ved at de to store verdenshavene ble åpnet opp for hverandre, begynte den antarktiske sirkumpolare strømmen, og nedkjølte kontinentet betydelig.